ცირენჟაპ სამპილოვი
ცირენჟაპ სამპილის ძე სამპილოვი (რუს. Цыренжап Сампилович Сампилов; დ. 1893, ულუსი დომნო-ერავნა — გ. 31 ივლისი, 1953, ულან-უდე) — საბჭოთა ფერმწერი. ბურიატული დაზგური ფერწერის ფუძემდებელი. რსფსრ ფერწერის დამსახურებული მოღვაწე (1940). 1942 წლიდან იყო სკკპ-ის წევრი. 1930–1935 წლებში პედაგოგიურ მოღვაწეობას ეწეოდა ბურიატეთის ასსრ კულტურის ინსტიტუტში. ნამუშევრები: „სიყვარული სტეპში“ (1925 ან 1927), „ქამანდარი“ (1938) — ორივე დაცულია მოსკოვის აღმოსავლეთის ხალხთა ხელოვნების მუზეუმში. დაჯილდოებულია ლენინისა და „საპატიო ნიშნის“ ორდენებით.